
REFERAT

pentru avizarea Planului Urbanistic Zonal:

„Zona locuinţe colective, comerţ, servicii si funcţiuni complementare”

Calea Torontalului – Aleea Viilor, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32008-003521/10.07.2008, prin care se solicită avizarea din punct de vedere urbanistic a Planului Urbanistic Zonal „Zona locuinţe colective, comerţ, servicii si funcţiuni complementare” Calea Torontalului – Aleea Viilor, Timişoara

Având în vedere cerinţele Certificatului de Urbanism nr. 3258 din 06.05.2008.

Având in vedere ca au existat OBIECTIUNI conform Procesului Verbal, anexat de la dezbaterea publica din 17.07.2008, in conformitate cu prevederile Legii nr. 52/2003 privind transparenta decizionala in administraţia publica si coroborat cu Dispoziţia Primarului Municipiului Timişoara nr. 92/2007;

Ca urmare a solicitărilor formulate in dezbatere publica de către vecinii direct afectaţi, adrese înregistrate si la Primăria Municipiului Timişoara cu numereleR32008-470/14.07.2008, SC2008-15955/15.07.2008, SC2008-015950/15.07.2008, SC2008-015888/14.07.2008, R92008-498/15.07.2008 si R92008-499/15.07.2008
Supunem Comisiilor din cadrul Consiliului Local al Municipiului Timişoara analizarea documentaţiei Planului Urbanistic  Zonal „Zona locuinţe colective, comerţ, servicii si funcţiuni complementare” Calea Torontalului – Aleea Viilor, Timişoara.

Documentaţia este iniţiată de beneficiarii S.C. GREEN ACRES S.R.L., JIANU SEVER RADU IANCU si soţia JIANU GEORGETA şi elaborată de S.C. STUDIO ARCA S.R.L. Timişoara, pr. nr. 239/2008.

Terenurile propuse pentru construire sunt situate in zona nordica a oraşului (Calea Torontalului), în teritoriul administrativ al Municipiului Timişoara (intravilan).

Zona studiata care face obiectul acestei documentaţii, nu se afla în zona protejata sau de protecţie a monumentelor istorice pentru care este necesar Avizul Comisiei de Monumente. Pentru aceasta documentaţie nu este necesar Avizul Consiliului Judeţean conform adresei cu nr. 5993/06.05.2008 transmisa Primăriei Municipiului Timişoara.

Prin prezentul Plan Urbanistic Zonal „Zona locuinţe colective, comerţ, servicii si funcţiuni complementare” Calea Torontalului – Aleea Viilor, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005 privind protecţia mediului.   

In cadrul PUG Timişoara s-a stabilit ca aceasta zona este destinata locuirii si funcţiunilor complementare cu regim de înălţime P - P+2E.

Suprafaţa totala reglementata este de 76 895 mp. Terenurile aflate în proprietatea S.C.  GREEN ACRES S.R.L. (denumite U.T.R. 1) sunt identificate prin C.F. nr. 131374, nr. Cadastral A541/3/4 având o suprafaţă de 5 800 mp, C.F. nr. 113560, nr. Cadastral A541/3/3/1/1/1 cu o suprafaţă de 4 067 mp, C.F. nr. 137079, nr. Cadastral A541/3/3/1/1/3/a având o suprafaţă de 245 mp si Cc541/3/3/1/1/3/b cu o suprafaţa de 333mp, C.F. nr. 139080, nr. Cadastral A541/3/2 având o suprafaţă de 17 700 mp, C.F. nr. 105383, nr. Cadastral A541/3/5 având o suprafaţă de 24 800 mp, C.F. nr. 113901, nr. Cadastral A541/3/3/2/2/1 cu o suprafaţă de 477mp, Cc541/3/3/2/2/2 cu o suprafaţă de 123 mp si Cc541/3/3/2/1 cu o suprafaţă de 150mp, iar terenul aflat in proprietatea lui JIANU SEVER RADU IANCU si soţia JIANU GEORGETA (denumit U.T.R. 2) este identificat prin C.F. nr. 143243, nr. Cadastral A541/3/1 si are o suprafaţă de 23 200 mp. 

Documentaţia are drept obiectiv realizarea pe terenul studiat a unui ansamblu de clădiri cu funcţiune mixta: birouri, servicii si comerţ in regim maxim de înălţime 2S+P+21E+2Er in U.T.R. 1 si 2S+P+10E+Er in U.T.R. 2. Incintele se vor amenaja cu spaţii verzi (min. 25% din suprafaţa terenului), platforme pentru colectarea deşeurilor menajere şi parcaje ce vor deservi clădirile propuse. La subsol se vor amplasa parcaje subterane.

Se vor asigura accese, parcări la nivelul terenului şi parcaje colective la subsolul clădirilor in conformitate cu Avizul Comisiei de Circulaţie nr. TH2008-005215/10.07.2008.

Obţinerea Autorizaţiei de Construire este condiţionata de realizarea locurilor de parcare necesare funcţiunii propuse exclusiv pe parcelele deţinute de beneficiari, in conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002.

Autorizaţia de Construire se va emite doar după ce suprafeţele de teren afectate de drumuri vor deveni domeniul public.

Indicii propuşi prin documentaţie sunt:

Pentru U.T.R. 1 




Pentru U.T.R. 2
POT max locuinţe = 33 % 



POT max locuinţe = 40 %

CUT max  =  3,3 




CUT max  =  3,6

Spatii verzi min 25 % 




Spatii verzi min 25 %

Prin Plan Urbanistic Zonal „Zona locuinţe colective, comerţ, servicii si funcţiuni complementare” Calea Torontalului – Aleea Viilor, Timişoara se propune avizarea si aprobarea indiciilor de construibilitate şi a funcţiunilor propuse prin documentaţia prezentată şi în conformitate cu avizul Comisiei Tehnice de Amenajare a Teritoriului şi de Urbanism, respectiv maxim două accente 2S+P+20E, iar restul corpurilor vor avea maxim 2S+P+10E.
Menţionăm că documentaţia Plan Urbanistic Zonal „Zona locuinţe colective, comerţ, servicii si funcţiuni complementare” Calea Torontalului – Aleea Viilor, Timişoara a fost retrasă de pe ordinea de zi a Şedinţei de Plen a Consiliului Local Timişoara din data de 29.07.2008 deoarece nu îndeplinea condiţiile din avizul Serviciului Juridic, respectiv lipseau avizele: ANIF, Mediu şi „Drumuri şi Mediu Urban”. Acestea au fost aduse ulterior şi depuse cu următoarele numere de înregistrare: U32008-004814/22.09.2008 – completare Aviz de Principiu „Drumuri şi Mediu Urban” nr. 646/17.07.2008 şi Aviz ANIF nr. 4702/23.07.2008; U22008-005901/24.09.2008 – completare Adresă Mediu nr. 5066/18.09.2008 şi copie anunţ public din media, solicitat de Agenţia Naţională pentru protecţia Mediului.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic Zonal, „Zona locuinţe colective, comerţ, servicii si funcţiuni complementare” Calea Torontalului – Aleea Viilor, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

